open-index/open-wikipedia-markdown huggingface dataset:
מיכה פרידמן

**מיכה (מיכאל) פרידמן** (נולד בשנת 1948) הוא עיתונאי ומגיש טלוויזיה ישראלי, לשעבר שדרן רדיו בכיר בגלי צה"ל.

## ביוגרפיה
פרידמן נולד בנתניה. פרידמן התגייס לצה"ל במסגרת גרעין נח"ל והתנדב לצנחנים לגדוד הנח"ל המוצנח. שם עבר מסלול הכשרה כלוחם וקורס מ"כים חי"ר. במלחמת יום הכיפורים שירת כלוחם בחטיבה 226, חטיבת צנחנים במילואים.
את דרכו הרדיופונית החל פרידמן ככתב בקול ישראל. בין היתר שימש ככתב לענייני תרבות ואמנות וכמגיש תוכנית אקטואליה. ב-1983 עבר לגלי צה"ל שם החל בהגשת "בוקר טוב ישראל", יומן הבוקר של גלי צה"ל. הוא הגיש את התוכנית לצד גולן יוכפז, אילנה דיין ומגישים נוספים. כאשר נשמעו קריאות לסגור את התחנה או לפגוע בעצמאותה ובתקציבה, יצא פרידמן להגנתה. הוא גם הביע את דעתו הנחרצת כי לא צריך לחול שינוי באופי של גלי צה"ל. עבודתו כמגיש יומן הבוקר הופסקה בשנת 2013, והוא הוחלף במגיש אסף ליברמן. בריאיון לכתבת אמירה לם במוסף "7 ימים" של "ידיעות אחרונות", טען פרידמן שהפסקת עבודתו הייתה על רקע עמדותיו השמאלניות.

בליל התקפת הטילים הראשונה על ישראל במלחמת המפרץ בינואר 1991, שידר פרידמן עם צבי לי-דר מהאולפן המשולב של גלי צה"ל וקול ישראל. במשך כשעה הם שידרו את נפילת הטילים בלי לקבל הנחיות מדובר צה"ל נחמן שי.

את הקריירה הטלוויזיונית שלו החל פרידמן בהגשת התוכנית "תיק תקשורת" בטלוויזיה החינוכית בין השנים 1997-1994. עם עליית התוכנית "חדשות הספורט" לשידור בערוץ הספורט בשנת 1998, היה פרידמן מראשוני מנחיה לסירוגין עם יורם ארבל. לאחר חצי שנה הם הוחלפו באלי אילדיס.

בשנת 1997 עלתה לשידור בערוץ 2 תוכנית הבוקר "קפה טלעד" של הזכיינית "טלעד", ופרידמן הנחה אותה לצד הזמרת ירדנה ארזי. זמן קצר לאחר שעלתה התוכנית לשידור, לאור אחוז הצפייה הנמוך פרש פרידמן מההנחיה ואת מקומו תפס העיתונאי דב גיל-הר.

במסגרת תפקידו ככתב בגלי צה"ל היה פרידמן העיתונאי היחיד שנכח ודיווח בעת יציאת כוחות צה"ל מלבנון בשנת 2000.

בזכות קולו הרדיופוני הייחודי החתימה אותו חברת "פרטנר" ("אורנג'" הישראלית) על חוזה בלעדי להקלטת ג'ינגלים רבים לרדיו. בהתאם לחוזה הוא גם תרם את קולו גם למערכת ניתוב השיחות בחברה. תנאי החוזה שלו אוסרים עליו לעבוד עם חברה אחרת.

פרידמן שימש כקריין בתוכנית "הדוגמניות" בערוץ 10 בשנים 2008-2005.

בספטמבר 2013 פרש פרידמן מגלי צה"ל ומהגשת תוכנית הבוקר שלה ברדיו "בוקר טוב ישראל". בריאיון לעיתון "ידיעות אחרונות" אמר פרידמן כי מפקד התחנה ירון דקל פעל להביא לפרישתו.

היה שותף עם אמיר אורן לביצוע תחקירים וראיונות בסדרה בת 4 פרקים "לא תשקוט הארץ", ששודרה בערוץ 8 ובערוץ הראשון בסוף שנת 2013, לציון 40 שנה למלחמת יום הכיפורים.

באוקטובר 2017 כתב על פגישותיו עם רחבעם זאבי ועל פגישתו האישית עם חיילת שטענה כי נאנסה על ידו, וחיזק את העדויות שהובאו בתחקיר של עמרי אסנהיים באפריל 2016.

## חיים פרטיים
נשוי לשרית ואב לשלושה. מתגורר בגבעתיים.

## קישורים חיצוניים

* 
* 

## הערות שוליים

קטגוריה:עיתונאים כותבי עברית
קטגוריה:עיתונאים ישראלים
קטגוריה:שדרני רדיו ישראלים
קטגוריה:חברי גרעיני נח"ל
קטגוריה:סגל גלי צה"ל
קטגוריה:מנחי טלוויזיה ישראלים
קטגוריה:ערוץ עשר: שדרנים, שחקנים ומנחים
קטגוריה:ישראלים שנולדו ב-1948
הקונגרס הבין-לאומי לעיצוב עירוני

**הקונגרס הבין-לאומי לעיצוב עירוני** הוא אירוע בין-לאומי הנערך באוסטרליה בנושא תכנון ועיצוב עירוני. הכנס בוחן את החשיבות המכרעת של עבודה רב-תחומית בסביבה הבנויה; כיצד השחקנים השונים - מתכנני ערים, אדריכלים, אדריכלי נוף, מהנדסים, מומחי IT, פוליטיקאים וקהילות - יכולים לעבוד יחד ביעילות כדי ליצור מקום טוב יותר לחיות בו. הקונגרס מאורגן על ידי עמותת קבוצת התכנון העירוני (UDG) אשר נוסדה בשנת 1978 באנגליה.

הקונגרס הבין-לאומי הראשון לעיצוב עירוני נערך בשנת 2007 בגולד קוסט, קווינסלנד. כנסים נוספים נערכו בקנברה, סידני, מלבורן, אדלייד ובריזבן. הקונגרס הבין-לאומי לעיצוב עירוני באוסטרליה משתמש גם בבלוג וברשתות חברתיות כדי ליצור קשר עם הקהילה.  לאתר הרשמי יש מעל 20,000 מנויים, הכולל גם ארכיון פודקאסטים של מעל 400 מצגות של אנשי מקצוע בתחום התכנון העירוני. כנס 2016 נערך בבריזבן, אוסטרליה.

## ראו גם
* 

## קישורים חיצוניים
* 
* הקונגרס הבינלאומי לעיצוב עירוני ה-7
* הקונגרס הבינלאומי לעיצוב עירוני ה-4 

אדריכלות
קטגוריה:עיצוב עירוני
קטגוריה:תכנון עירוני
קטגוריה:אדריכלות
קטגוריה:אוסטרליה: מדע וטכנולוגיה
קטגוריה:אוסטרליה: תרבות
GameSpy

**GameSpy תעשיות בע"מ**, המכונה בפשטות **GameSpy**, היא חטיבה של חברת IGN Entertainment, המפעילה רשת של אתרים העוסקים במשחקי וידאו, ומספקת שירותים מקוונים ותוכנות הקשורים אליהם. GameSpy נוסדה עם שחרורה של תוכנת חיפוש ברשת המשחק Quake בשם QSpy, בשנת 1996. כיום בסיס החברה מצוי בקוסטה מסה, קליפורניה, והיא נשלטת על ידי התאגיד ניוז קורפ, המחזיק בבעלותו 92.3% ממניות חברת האם שלה, IGN, אשר נקנתה בסכום של כ-650 מיליון דולר ב-8 בספטמבר 2005. GameSpy עוסקת במגוון תחומים סביב נושא משחקי הווידאו, מפעילה מגוון ערוצים ותומכת בקונסולות הפלייסטיישן 2, פלייסטיישן 3, PSP, Xbox, Xbox 360, Nintendo GameCube, Wii, Game Boy Advance, נינטנדו DS, N-Gage, Nintendo WI-FI ,משחקי מחשב ומשחקי נוסטלגיה.

ב-21 בפברואר 2013, GameSpy צוות האתר הודיע באופן רשמי שלאחר 14 שנות פעילות האתר מפסיק את פעילותו. אולם, GameSpy Technologies ושירותי המולטיפלייר של GameSpy ממשיכים לפעול כרגיל עד 31 במאי 2014 (מדובר בחברות נפרדות שרק חולקות ביניהן את השם).

באפריל 2014 הוכרז כי שירותי המולטיפלייר של Gamespy יסגרו ב-31 במאי 2014, עשרות משחקים יאבדו את מצבי המשחק המקוונים שלהם, חברות מסוימות החליטו כבר להעביר את רוב המשחקים שלהם לשירותי אונליין אחרים (כמו Steam או שירותים שפותחו על ידי החברות עצמן) וחברות אחרות בחרו שלא, מאחר שהמשחקים המושפעים ישנים ואינם רלוונטיים יותר. בין המשחקים שאבדו את מצב המשחק המקוון שלהם בעקבות המהלך של GameSpy היה גם המשחק הישראלי Rising Eagle.

## קישורים חיצוניים
* 

* GameSpy Arena 
* GameSpy Arcade 
* GameSpy SDK (ערכה לפיתוח תוכנה) 
* 

קטגוריה:אתרי אינטרנט שהושקו ב-1996
קטגוריה:תרבות משחקי הווידאו
מקלע M249

**מקלע M249** הוא מקלע קל מתוצרת בלגיה וארצות הברית. הנשק עצמו הוא גרסה אמריקאית למקלע FN Minimi ונמצא בשימוש נרחב בצבא ארצות הברית.

## שימוש
הנשק, שתוכנן עוד ב-1976, נכנס לשירות בשנת 1984. הנשק נבחר מכיוון שהיה מדויק יחסית, וכן קל ונייד יותר מן המאג 7.62 מ"מ (המשרת גם הוא בצבא ארצות הברית, תת-הציון M240). הבחירה ב-M249 הייתה חלק משינוי תפישה בצבאות נאט"ו, בה לוחם חיל הרגלים צויד במקלע קל יותר בקליבר 5.56 מ"מ (שעד אז שימש בעיקר רובי סער דוגמת רובה M-16) שסווג כ-SAW (ראשי תיבות של Squad Automatic Weapon) ואילו המאג הכבד יותר הועבר לרמת המחלקה ושימש בעיקר על גבי כלי רכב, כגון ה-HMMWV, או על גבי טנקים ונגמ"שים, בהם משקלו הרב לא מהווה חיסרון. על המקלע נמתחה ביקורת כי היה לא אמין ונטה להיתקע בתדירות גבוהה בתנאי מדבר בגלל החול. בנוסף, מאחר שתוכנן כמעין מאג מוקטן, הנוקר שלו נטה להישבר. במלחמת עיראק (2003) מקלעים רבים נתבלו ונשברו, וחיילים העידו שחלקם הוחזקו באמצעות איזולירבנד ואמצעים מאולתרים אחרים.

המינימי שירת תקופה מסוימת במספרים קטנים גם בצה"ל, בעיקר בגזרת דרום לבנון ורצועת הביטחון, אך הוחלף בשנת 1997 במקלע הנגב הישראלי שהפך למקלע הקל הסטנדרטי של חיל הרגלים. הנגב עלה על המינימי בביצועיו, בעיקר בעמידותו ואמינותו, אך גם בנגב היו לא מעט מעצורים.

בשנת 2022 הכוחות המזוינים של ארצות הברית החלו להחליף אותו בהדרגה במקלע הקל M250 תוצרת זיג זאואר.

## מלחמות
*הפלישה האמריקאית לפנמה
*מלחמת המפרץ
*מלחמת בוסניה
*מלחמת קוסובו
*מלחמת אפגניסטן (2001–2014)
*מלחמת עיראק (2003)

## מדינות משתמשות
*
* בריטניה
* – בשימוש צבא לבנון בלבד

## ראו גם
*FN Minimi
*מקלע קל M250

260px|ממוזער|חייל אמריקאי יורה עם M249 על חצובה

## קישורים חיצוניים

* 
קטגוריה:מקלעים אמריקאיים
איראן במשחקים הפאראלימפיים

[ממוזער|שמאל|משחק [כדורסל נכים בין נבחרת איראן לנבחרת דרום אפריקה במסגרת המשחקים הפאראלימפיים בייג'ינג (2008)]]
**[[איראן]]** השתתפה לראשונה ב בתל אביב (1968) ומאז משתתפת במשחקים דרך קבע. במשחקי החורף משתתפת איראן מאז המשחקים הפאראלימפיים נאגנו (1998). כל המדליות בהן זכתה המשלחת האיראנית נלקחו במשחקי הקיץ. במשחקי החורף מעולם לא זכו הספורטאים האיראנים במדליה פאראלימפית, ולא הגיעו להישגים ספורטיביים משמעותיים.

## היסטוריה
המשלחת הראשונה אותה שלחה איראן למשחקים שהתקיימו בסיאול בשנת 1988 כללה 36 ספורטאים, גברים בלבד.
המשלחת חזרה מהמשחקים עם שמונה מדליות פאראלימפיות, מהן ארבע מדליות זהב. 

לשיאה הגיעה המשלחת האיראנית ב כשזכתה ב-23 מדליות, מהן 12 מדליות זהב פאראלימפיות ודורגה במקום ה-16 בטבלת המדינות הזוכות.

המשלחת האיראנית מצטיינת בכדורעף נכים, וזכתה במדליית הזהב בטורניר בכל אחת מהאולימפיאדות בהן השתתפה, מלבד המשחקים הפאראלימפיים אתונה (2004) בה זכתה במדליית הכסף, ובאתלטיקה בה זכתה לאורך השנים ב-58 מדליות מהן 25 מדליות זהב פאראלימפיות. 

הספורטאים הבולטים במשלחת האיראנית הם האתלטים מוחמד רזה מירזאי, שזכה במדליית הזהב בטורניר הטלת כידון בארבעה טורנירים רצופים, מוחטאר נורופשאן שזכה בשבע מדליות, מהן ארבע מדליות זהב פאראלימפיות, וראדר מודאבר שזכה בשש מדליות, מהן חמש מדליות זהב.

הקשתית זהרא נעמתי עשתה היסטוריה על ידי הבטחת השתתפותה בשנת 2016 גם במשחקים האולימפיים וגם במשחקים הפאראלימפיים. היא נבחרה לשאת את הדגל של הקבוצה האיראנית במהלך מצעד האומות בטקס פתיחת האולימפיאדה בקיץ 2016.

## מדליות לפי אולימפיאדה
### משחקי הקיץ

### משחקי החורף

## ראו גם
* איראן במשחקים האולימפיים
* איראן במשחקים האולימפיים לנוער

## קישורים חיצוניים

## הערות שוליים

קטגוריה:מדינות במשחקים הפאראלימפיים
קטגוריה:איראן: ספורט
FN Five-SeveN

אקדח **FN Five-SeveN** הוא אקדח בלגי "חצי אוטומטי" מתוצרת חברת FN Herstal,האקדח נקרא על שם גודל הקליבר שלו (5.7mm),האקדח FN Five-SeveN נמצא בשימוש אזרחי להגנה עצמית ושימוש במשטרה ביותר מ-40 מדינות ביניהם:קנדה, צרפת, יוון, הודו, פולין, ספרד, וארצות הברית.

## מדינות משתמשות
המדינות הנפוצות ביותר שמשתמשות באקדח **FN Five-SeveN** הן:

## ראו גם
*M1911
*נשר המדבר

## קישורים חיצוניים

* 
הדף של האקדח באתר World Guns 

קטגוריה:אקדחים של חברת FN Herstal
יהודה בן-שאול

**יהודה בן שאול** (1930 - 5 ביולי 2012) היה ביולוג ישראלי, חלוץ בתחום הביולוגיה של התא והמיקרוסקופיה האלקטרונית. כיהן כפרופסור לביולוגיה בפקולטה למדעי החיים באוניברסיטת תל אביב, ובין השנים 1985–1990 כיהן כרקטור האוניברסיטה.

## ביוגרפיה
נולד בירושלים, דור שישי לילידי ארץ ישראל. אביו, שאול שאולזון, שנולד במאה שערים, היה בן למשפחה מחסידות חב"ד בחברון. אמו, מלכה, הייתה ילידת צפת, מורה ואחות. נולדו להם ארבעה בנים. בן שאול למד בנעוריו בכפר הנוער בן שמן. היה בהכשרה בפלמ"ח ולאחר מכן חבר קיבוץ גבים. סיים את לימודיו באוניברסיטה העברית בירושלים וקיבל תואר דוקטור לפילוסופיה בביולוגיה בשנת 1962. ב-1965 הצטרף לסגל אוניברסיטת תל אביב כאשר נענה לבקשתו של מייסד האוניברסיטה, ג'ורג' וייז, והקים את המעבדה למיקרוסקופיה אלקטרונית. התמחה בחקר התא.

כתב מאות מאמרים בעיתונות המדעית, ארגן והשתתף בעשרות כנסים מדעיים, היה חבר באגודות מדעיות וחבר מערכת בעיתונים מדעיים. מילא תפקידים שונים באוניברסיטה: ראש מחלקה, דקאן, יו"ר ארגון הסגל האקדמי הבכיר, סגן רקטור ורקטור.

בנוסף להיותו איש מדע, עסק בכתיבה ובציור. הציג שתי תערוכות יחיד בגלריה "מבט" בתל אביב והשתתף בתערוכות קבוצתיות נוספות. מחבר הספר "התא החי מבנה ופעילות" (1985) במסגרת האוניברסיטה המשודרת, הוצאת משרד הביטחון.

יהודה בן שאול נפטר בשנת 2012 ,ונקבר בבית העלמין קריית שאול. השאיר אחריו אישה - רות ושלוש בנות - אורנה, ענת ויעל. אחיו הוא המשורר משה בן שאול ואח נוסף הוא הכימאי התאורטי אבינועם בן שאול.

## קישורים חיצוניים

* 

קטגוריה:סגל אוניברסיטת תל אביב: ביו-רפואה וחקר הסרטן
קטגוריה:ביולוגים ישראלים
קטגוריה:בעלי תואר דוקטור מהאוניברסיטה העברית בירושלים
קטגוריה:בוגרי כפר הנוער בן שמן
קטגוריה:רקטורי אוניברסיטת תל אביב
קטגוריה:אנשי היישוב ילידי הארץ
קטגוריה:ישראלים שנולדו ב-1930
קטגוריה:ישראלים שנפטרו ב-2012
קטגוריה:אישים הקבורים בבית הקברות קריית שאול
אח"י מזנק

**אח"י מזנק** הייתה ספינת טילים, ששירתה בחיל הים בין השנים 1968–1996. הספינה נבנתה במספנות קונסטרוקסיון מקאניק דה נורמאנדי, בשרבור שבצרפת, כספינת תותחים מדגם סער 1. בשנת 1973, לפני מלחמת יום הכיפורים, הוסבה לסער 2, ונוספו לה יכולות נוספות בהן נשיאת הטיל גבריאל.
בסוף שנות השבעים הוסבה למשימה עיקרית של לוחמה נגד צוללות (נצ"ל) על ידי התקנת סונאר נגרר בעל עומק משתנה.

## בשירות חיל הים

הספינה אח"י מזנק הייתה ספינת הסער השלישית שנבנתה בשרבור, אחרי אחיותיה אח"י מבטח ואח"י משגב. לספינה ניתן המספר **313**. אח"י "מזנק" הפליגה משרבור לישראל בחודש מאי 1968 והצטרפה לשייטת ספינות הטילים שהוקמה זמן קצר קודם. הספינה קיימה אימונים והכשירה צוותים לספינות הסער הבאות, והשתתפה ברבות מן הפעולות נגד המחבלים בלבנון ובהן מבצע ברדס 20, מבצע ברדס 54–55 ומבצע אביב נעורים, אז הובילה את הכוח שפעל בביירות.

במהלך שנת 1973, במשך מספר חודשים לפני מלחמת יום הכיפורים, הפכה לספינה הראשונה מדגם סער 1 שעברה התקנות לירי טילים ובכך הפכה לסער 2. בתקופה זו לא אוישה בצוות מלא, שעות ההפלגה והאימונים צומצמו דרסטית תוך מתן עדיפות מוחלטת לביצוע ההתקנות כל זאת עד ממש לפני פרוץ המלחמה.

### מלחמת יום הכיפורים
אח"י "מזנק" הייתה ספינת הפיקוד של מפקד השייטת מיכאל ברקאי בתרגיל הקרב החילי "קשתית" שבוצע יום לפני ערב יום כיפור. ברקאי המשיך לפקד על השייטת מהספינה גם עם תחילת המלחמה, בקרב לטקיה שפתח את המבצעים בזירה הימית במלחמת יום הכיפורים.

אחי" "מזנק" הותקפה בטילי סטיקס בעת שעברה צפונית לנמל פורט סעיד, בדרכה לאזור ימת ברדוויל להגשת סיוע לאח"י חנית שעלתה על חוף סיני ליד בסיס דפנה. הספינה לא נפגעה.

לאחר מלחמת יום הכיפורים, המשיכו ספינות הסער ללוות אוניות שהובילו רכש ביטחוני במרכז הים התיכון. בינואר 1974, באחת מהפלגות אלה נכנסה אח"י "מזנק" יחד עם הספינה אח"י קשת לעגינה במים טריטוריאליים של האי מלטה, כמסתור מהים הסוער. המלטזים הזמינו את הספינות להיכנס לנמל ולטה אך מפקד השייטת מיכאל ברקאי לא נענה להזמנה, היות שלא נתן אמון בראש ממשלת מלטה דום מינטוף שנהג להתבטא נגד ישראל. מלטה ביקשה את עזרת בריטניה וסיירת בריטית עקבה מקרוב מאוד אחרי הספינות. מאוחר יותר הועברה התנצלות דיפלומטית מישראל למלטה.

## סיום שרות
בינואר 1996 הוטבעה הספינה במרחק של 3 ק"מ מחופי חיפה בעומק של 33 מטר על מנת שתשמש אתר צלילה.

## מפקדי הספינה

## גלריה

קובץ:TabakMisgavSherbourg.jpg|משה טבק, צבי גבעתי וסגל הקצינים של אח"י מזנק בהשקת אח"י אילת (סער 2) בשרבורג, 29 בפברואר 1968.
File:MiznakCrew1970.jpg|צוות אח"י מזנק 1970.
File:INSMiznak71073.jpg|מפקד השייטת מיכאל ברקאי (במרכז מאחור) עם קציני אח"י מזנק בגשר הספינה בדרכם חזרה מקרב לטקיה, 7 אוקטובר 1973.
File:InsMiznakoct1973.jpg|צוות אח"י מזנק למחרת קרב לטקיה, 7 אוקטובר 1973.
File:INSMiznakcrew.jpg|מחלקת גנ"ק אח"י מזנק למחרת קרב לטקיה, 7 אוקטובר 1973.
קובץ:Yomlt2.jpg|מפקד השייטת מיכאל ברקאי מקבל סירת משמר של מלטה הבאה להזמין אותו להיכנס לנמל ולטה ינואר 1974.
קובץ:Saar2ASW1985.jpg|אח"י מזנק בתצורת נגד צוללות של שנות השמונים.


## קישורים חיצוניים

* אח" מזנק באתר ההתאחדות הישראלית לצלילה

## הערות שוליים

מ
MAC-10

**MAC-10** הוא תת מקלע שפותח בשנת 1964 על ידי גורדון ב. אינגרם. ה-MAC-10 מוצע בשני קליברים: 9 מ"מ ו-. הוא נכנס לשירות בצבא ארצות הברית בשנת 1970 ויצא משירות בשנת 1975, ושימש את צבא ארצות הברית בזמן מלחמת וייטנאם. למרות שיצא משירות צבא ארצות הברית, ה-MAC-10 עדיין משמש מספר כוחות מיוחדים וכוחות לוחמה בטרור, בין השאר, בזכות היותו קטן וקל להסתרה. מסיבה זו ה-MAC-10 נהייה כלי נשק פופולרי גם בקרב ארגוני פשע, כנופיות וארגוני טרור. ה-MAC-10 הופיע בסרטי פעולה רבים. 

## מדינות משתמשות
*
* (בשימוש יחידות מיוחדות)
*
*
*
*
*
*
*
*
* - בשימוש על ידי המשטרה
*
*
*

## ראו גם
*עוזי
*MP5
*P90
*UMP

## קישורים חיצוניים

* הדף של הרובה באתר World Guns 
* פילמוגרפיה ה-MAC-10

קטגוריה:תת-מקלעים אמריקאיים
טבעות אורנוס

שמאל|ממוזער|250px|טבעות אורנוס
**טבעות אורנוס** הן 13 טבעות דקות המקיפות את ענק הקרח אורנוס. הן כהות מאוד ומורכבות מסלעים שגודלם נע בין 10 מטרים לגודל חלקיקי אבק, בדומה לטבעות של כוכב הלכת שבתאי. הטבעות רוטטות סביב אורנוס, כמו גלגל כרכרה לא מאוזן. 
## היסטוריה
הטבעות שסביב כוכב הלכת התגלו, במקרה, ב-10 במרץ 1977, בתצפית שנעשתה מכדור הארץ. מטרת התצפית הייתה לגלות את מאפייני האטמוספירה וקוטרו של אורנוס על ידי מדידת עוצמת האור המגיעה מכוכב רחוק, בעת שאורנוס עובר לפניו. מכיוון שהעוצמה השתנתה חמש פעמים, משני צידי כוכב הלכת, בצורה סימטרית, הובן, שתופעה זו יכולה להיגרם כתוצאה מהימצאותן של חמש טבעות סביב אורנוס. כשגשושית החלל וויאג'ר 2 חלפה על פני כוכב הלכת, היא גילתה, שישנן אחת עשרה טבעות. שתי טבעות נוספות התגלו ב-2003-2005 על ידי טלסקופ החלל האבל.

ב-6 באפריל 2023 פורסמה על ידי נאס"א תמונה עדכנית של אורנוס וטבעותיו, אשר צולמה באמצעות טלסקופ החלל ג'יימס ווב ב-6 בפברואר 2023.

## סדר הטבעות ומרחקן
# טבעת 1986U2R - זו הטבעת הקרובה ביותר. מרחקה ממרכז כוכב הלכת הוא 38,000 ק"מ. רוחבה 2500 ק"מ ועובייה 100 מטרים.
# טבעת 6 - מרחקה ממרכז כוכב הלכת 41,840 ק"מ. רוחבה כ-3 ק"מ ועובייה 100 מטרים.
# טבעת 5 - מרחקה ממרכז כוכב הלכת 42,230 ק"מ. רוחבה 2.5 ק"מ ועובייה 100 מטרים.
# טבעת 4 - מרחקה ממרכז כוכב הלכת 42,580 ק"מ. רוחבה 2.5 ק"מ ועובייה הוא 100 מטרים.
# טבעת אלפא - מרחקה ממרכז כוכב הלכת 44,720 ק"מ. רוחבה הוא 10 ק"מ ועובייה 100 מטרים.
# טבעת בטא - מרחקה ממרכז כוכב הלכת 45,670 ק"מ. רוחבה כ=10 ק"מ ועובייה 100 מטרים.
# טבעת אטא - מרחקה ממרכז כוכב הלכת 47,190 ק"מ. רוחבה הוא כ-2 ק"מ ועובייה 100 מטרים.
# טבעת גמא - מרחקה ממרכז כוכב הלכת 47,630 ק"מ. רוחבה כ-4 ק"מ ועובייה 100 מטרים.
# טבעת דלתא - מרחקה ממרכז כוכב הלכת 48,290 ק"מ. עוביה כ-7 ק"מ ורוחבה הוא 100 מטרים.
# טבעת 1986U1R - מרחקה ממרכז כוכב הלכת הוא 50,020 ק"מ. רוחבה כ-2 ק"מ ועובייה 100 מטרים.
# טבעת אפסילון - מרחקה ממרכז כוכב הלכת הוא 51,140 ק"מ. רוחבה כ-100 ק"מ ועובייה גדול מ-150 מטרים.
#### טבעות חיצוניות (הטבעות שהתגלו על ידי האבל)
# טבעת נו (ν) - רוחבה כ-17,000 ק"מ.
# טבעת מו (μ) - רוחבה כ-3,800 ק"מ.

## קישורים חיצוניים

* 

## הערות שוליים

ממוזער|800px|תרשים מבנה של אורנוס, טבעותיו וירחיו העיקריים.

קטגוריה:אורנוס
קטגוריה:טבעות פלנטריות
TEC-9

**TEC-9** הוא אקדח חצי אוטומטי מתוצרת חברת Intratec השוודית.

האקדח היה בשימוש בצבא ארצות הברית ובצבא שוודיה בין השנים 1981 עד היום.

לאחר טבח בית הספר בקליבלנד בשנת 1989 נכלל ברשימת כלי-הנשק האסורים של קליפורניה. האיסור גרם להפסקת היצור, והחברה פיתחה דגם חדש בשם AB-10 בעל יכולות אש מופחתות.

## קישורים חיצוניים

הדף של האקדח באתר World Guns 

קטגוריה:אקדחים
גרשון פלוטקין

[שמאל|ממוזער|250px|גרשון פלוטקין יחד עם [חנה מרון בחזרות לערב קריאה מיצירות ג'ורג' ברנרד שו, התיאטרון הקאמרי, 1957]]
[250px|ממוזער|שמאל|[לוחית זיכרון על ביתו של גרשון פלוטקין ברח' מאפו 28 בתל אביב]]

**גרשון פּלוֹטקין** (1917 – 12 בינואר 1992) היה במאי ושחקן ישראלי, במאי הבית של התיאטרון הקאמרי במשך שנים רבות.

## ביוגרפיה
פלוטקין נולד במוסקבה ב-1917, בבית ציוני, ועלה לארץ ישראל בשנת 1924. אביו, נחום פלוטקין (1891–1960), היה עובד קופת חולים כללית בתל אביב. פלוטקין בוגר בית הספר היסודי "בלפור" בתל אביב.
בשנת 1935 למד בסטודיו למשחק שליד תיאטרון הבימה בהדרכתו של צבי פרידלנד, ולאחר מכן המשיך בלימודי בימוי בניו יורק אצל ארווין פיסקטור. לאחר שובו לארץ פגש את סשה ארגוב, ויחד ביימו, כתבו והלחינו הצגות בקיבוצים.

פלוטקין הכשיר עצמו כקרטוגרף ובשנת 1941 הצטרף לשורות מחלקת המיפוי של "ההגנה". בהמשך נישא לגליליה קטינקא, בתם של יהודית ושל ברוך קטינקא (ממייסדי הארגון).

לאחר שחרורו החל לעבוד בשנת 1950 כעוזר במאי ללאופולד לינדטברג בתיאטרון הקאמרי, ובנוסף עבד כחרט וקרטוגרף. אולם יכולותיו בשינון טקסטים הובילו אותו למלא עשרות תפקידי מחליף בהצגות. הוא עלה כ-1,000 פעמים על הבמה, ומילא יותר מ-60 תפקידים.

פלוטקין היה במאי הבית של התיאטרון הקאמרי, וכן ייעץ ארכיטקטונית על בניית אולמות התיאטרון, ניהל את הארכיון והיה חבר בהנהלה ובוועד הרפרטואר שלו. עם הצגותיו: "בגלל חגורה", "מריוס", "גנרל קישוט", "פיגמליון", "דון ז'ואן בגיהנום", "פונדק בדרך", "אנריקו", "קרא לי סיומקה", "מלכת שבא", "בעלת הארמון", "הקיצו ורננו", "אדם ואדם עליון"," מלחמת בני אור", "לעולם אין לדעת", "נדנדה בשניים", "מרי סטיוארט", "אדם לכל עת", "סיפור אוריה", "פונדק הרוחות", "אסתר המלכה", "כנרת כנרת", "טורא" ועוד.

פלוטקין השתתף בשנת 1954 בסרט "אבן על כל מיל" ובסרטים ותוכניות טלוויזיה נוספות. 

גרשון פלוטקין נפטר בראשית שנת 1992 מהתקף לב והוא בן 74. נקבר בבית העלמין ירקון. הותיר אחריו את אלמנתו, גליליה פלוטקין (לבית קטינקא, 1917–2019).

לאחר מותו החל איגוד השחקנים הישראלי להעניק מלגה על שמו, והתיאטרון הקאמרי קרא על שמו את הארכיון שניהל.

## קישורים חיצוניים

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
מפרי עטו:
* ,  (פולמוס בעקבות ביקורותו של מבקר התיאטרון של "הארץ", חיים גמזו, על "פונדק הרוחות"; וראו עוד: ; )

## הערות שוליים

קטגוריה:במאי תיאטרון ישראלים
קטגוריה:שחקני תיאטרון ישראלים
קטגוריה:אנשי העלייה הרביעית
קטגוריה:התיאטרון הקאמרי
קטגוריה:אישים הקבורים בבית הקברות ירקון

קטגוריה:ישראלים שנולדו ב-1917
קטגוריה:ישראלים שנפטרו ב-1992
קטגוריה:קרטוגרפים ביישוב
קטגוריה:ההגנה
הקלר וקוך P2000

**P2000** הוא אקדח גרמני חצי אוטומטי מתוצרת הקלר וקוך. האקדח הוצג לראשונה בשנת 2001 ונועד בעיקר לאכיפת החוק (משטרה, יחידות ללוחמה בטרור וכו'), הוא מבוסס על האקדח USP והאקדח עוצב עם מאפיינים ארגונומיים משופרים. יש לו הדף קטן יותר מזה של ה-USP וצורת החזקה נוחה יותר משל ה-USP.

כמו כל שאר האקדחים של הקלר וקוך ה-P2000 הוא מודל שמתאים יותר לצרכים אישיים. לדוגמה, ידית האחיזה ניתנת להחלפה, בהתאם לגודל כף היד של המשתמש והדבר מאפשר לכל לוחם להחזיק את האקדח בנוחות. לאקדח יש סמן לייזר שנבנה במיוחד לאקדח וגם פנס קטן שאפשר לחבר אליו.

## מדינות משתמשות
* - בשימוש במשמר הגבול השווייצרי
* - בשימוש משטרת ארצות הברית
* - בשימוש על ידי משטרת גרמניה
* - בשימוש משטרת קנדה

## ראו גם
*נשר המדבר
*USP
*FN Five-SeveN

## קישורים חיצוניים

*הדף של האקדח באתר World Guns 
*[הדף של האקדח באתר של החברה [הקלר וקוך]] 

קטגוריה:כלי נשק של חברת הקלר וקוך
קטגוריה:אקדחים גרמניים
Benelli M4

**Benelli M4** (מוכר גם כ-**Benelli M1014**) הוא שוטגאן איטלקי מתוצרת חברת Benelli.

## היסטוריה
לאור תוצאות מחקר שנערך בצבא ארצות הברית, פורסמה ב-4 במאי 1998, הודעה על פיה צבא ארצות הברית מתעניין בנשק חדש בקליבר gauge 12, חצי אוטומטי לשימוש כרובה לחימה סטנדרטי.

חברת Benelli פיתחה את **Benelli M4** אשר עמד בדרישות המכרז, ונבחר כשוטגאן הראשי והסטנדרטי בחיל הנחתים.

## מלחמות
*מלחמת עיראק
*מלחמת אפגניסטן
270px|ממוזער|שמאל|חייל אמריקאי מחיל הנחתים יורה ב-Benelli M4

## מדינות משתמשות
* – בשימוש על ידי הכוחות המיוחדים
* – חיל הנחתים ואריות הים
* – בשימוש יחידות מיוחדות של צה"ל ובימ"מ
* – בשימוש על ידי הכוחות המיוחדים
* – בשימוש על ידי הכוחות המיוחדים
*
*
* – שימוש על ידי אגף ביטחון מיוחד וקבוצת התערבות
*
* – בשימוש על ידי הכוחות המיוחדים

## ראו גם
*M16
*Benelli Nova

## קישורים חיצוניים

*הדף של השוטגאן באתר World Guns 

קטגוריה:רובי ציד
קטגוריה:אמצעי לחימה איטלקיים
אלברט ארז

**אלברט ארז** (נולד ב-30 במרץ 1945) הוא ראש עיריית קריית גת לשעבר.

## ביוגרפיה
ארז נולד במרוקו, ועלה לישראל ב-1955. התגורר תחילה במעברת חרובית הסמוכה לקיבוץ כפר מנחם. תושב קריית גת מ-1956. למד בבית הספר היסודי "עליות" בעיר ולאחר מכן בתיכון "אורט" באשקלון. סיים תואר ראשון בהיסטוריה ולימודי המזרח התיכון באוניברסיטת תל אביב.

בנובמבר 1962 התגייס לצה"ל. שימש מפקד צוות בגדוד 404 של חיל התותחנים. ב-1965 השתחרר אך גויס מחדש לשירות קבע כרב-סמל בגדוד 404. לחם במלחמת ששת הימים ובמלחמת ההתשה. יצא לקורס קצינים ושירת בגדוד 403 ובצוות ההקמה של אגד ארטילרי 213 עמו לחם במלחמת יום הכיפורים. לאחר המלחמה ועם הקמת חיל התחזוקה מונה לסגן קצין תחזוקה של פיקוד המרכז. למד ב והיה בצוות ההקמה של אוגדת יהודה. סיים את שירות הקבע בצה"ל ב-1979 בדרגת סגן-אלוף. לאחר שחרורו ניהל סוכנות לשיווק מזון ומשקאות.

ב-1982 נבחר לתפקיד היו"ר הראשון של מפעל השילוב האזורי בחבל לכיש. ארז התמודד ב-1983 על ראשות העיר קריית גת והפסיד. ב-1984 מונה לשמש יועץ לשר האנרגיה, משה שחל.

ב-1987 מונה למזכיר מועצת הפועלים האזורית, מטעם מפלגת העבודה, וב-1989 נבחר רשמית לתפקיד זה בבחירות אזוריות. ב-1993 מונה ליו"ר מועצת המנהלים של החברה הממשלתית לשיכון ופיתוח אפרידר.

בספטמבר 1996 נבחר על ידי מועצת עיריית קריית גת לתפקיד ראש העיר. בבחירות שהתקיימו בנובמבר 1998 נבחר לראשות העיר, מטעם סיעת "למפנה", לאחר שעלה לסיבוב השני מול המועמד העצמאי אלכס וקסלר, שפרש מהמירוץ בתמורה למינויו לסגן ראש העירייה בבחירות 2003 הפסיד ארז בסיבוב השני למועמד העצמאי אבירם דהרי כשקיבל רק כ-30% מהקולות. ב-2008 התמודד לראשות העיר מטעם מפלגת הליכוד והובס בסיבוב הראשון של הבחירות, כשקיבל כ-19% מהקולות בלבד. במרץ 2010 התפטר ארז מחברותו ממועצת העיר.

ארז הורשע בבית משפט השלום בעבירות של פגיעה בפרטיות והפרת אמונים במהלך מערכת הבחירות לראשות העירייה של 2003, ונגזרו עליו קנס ועבודות שירות; ב-2009 נדחה ערעורו בבית המשפט המחוזי בבאר שבע. בקשת רשות ערעור שהגיש לבית המשפט העליון נדחתה.

ארז היה נשוי לזהבה עד למותה ב-2014 ואב לארבעה.

## קישורים חיצוניים
* 

## הערות שוליים

קטגוריה:ישראלים ילידי מרוקו
קטגוריה:בוגרי אוניברסיטת תל אביב
קטגוריה:סגני-אלופים בצה"ל
קטגוריה:מזכירי מועצות פועלים
קטגוריה:ראשי עיריית קריית גת
קטגוריה:ראשי רשויות מקומיות מטעם העבודה
קטגוריה:ראשי רשויות מקומיות ישראלים שהורשעו בדין
קטגוריה:ישראלים שנולדו ב-1945
MAG-7

**MAG-7** הוא שוטגאן דרום אפריקאי מתוצרת Techno Arms PTY, צורתו מזכירה תת מקלע.

פותח ללחימה מטווח קרוב בתוך קרב. המבנה שלו משלב את הצורה הכללית של תת מקלע וטעינת משאבה (שוטגאן). האחיזה ברובה היא כמו באקדח.

יוצרו לרובה MAG-7 שני דגמים:
*MAG-7 - עבור צבא דרום אפריקה.
*MAG-7M1 - בשביל השימוש במשטרה והכוחות המיוחדים.
MAG-7M1 כולל תכונות נוחות יותר, כדי לעמוד בדרישות של הנשק הלאומי של דרום אפריקה במשטרה ובכוחות המיוחדים.
## ראו גם
*M16
*AK-47
## קישורים חיצוניים
*הדף של השוטגאן באתר World Guns 
250-px|ממוזער|ימין|גרסת MAG-7M1
קטגוריה:רובי ציד
מזרח טימור במשחקים הפאראלימפיים

**[[מזרח טימור]]** השתתפה לראשונה ב בבייג'ינג (2008), אם כי ספורטאים מזרח-טימורים השתתפו באופן עצמאי כבר ב, בטרם זכתה המדינה בעצמאות מאינדונזיה. במשחקי החורף לא נטלה מזרח טימור חלק מעולם.

לאחר קבלת עצמאותה, בשנת 2002, שלחה מזרח טימור משלחת אל אולימפיאדת אתונה (2004), אולם לא שלחה משלחת גם למשחקים הפאראלימפיים שהתקיימו באותה השנה. הספורטאים הנכים אותם שלחה המדינה למשחקים מעולם לא זכו במדליה פאראלימפית, ולא הגיעו להישגים ספורטיביים משמעותיים.

## ראו גם
* מזרח טימור במשחקים האולימפיים
* מזרח טימור במשחקים האולימפיים לנוער

קטגוריה:מדינות במשחקים הפאראלימפיים
קטגוריה:מזרח טימור: ספורט
MP7

**MP7** הוא תת מקלע גרמני תוצרת חברת הקלר וקוך. הוא עוצב עם מחסנית חדשה כך שיענה על הדרישות שפרסם נאט"ו בשנת 1989.

נשק זה נכנס לייצור בשנת 2001 והוא מתחרה בתת-המקלע הבלגי מדגם P90, שאף הוא עונה לדרישות נאט"ו.

תפוצתם ההולכת והגדלה של אפודי מגן איכותיים הורידה את יעילותם של כלי הנשק היורים תחמושת אקדח (כמו תת-המקלע הקודם בסדרה - מדגם MP5 - והאקדח מדגם USP, אף הוא מתוצרת הקלר וקוך). כמענה לסוגיה זו הושק ה-MP7, המסוגל לחדור אפוד מגן אבל עדיין קטן דיו כדי להחליף אקדח.

## מלחמות
המלחמה היחידה בה נעשה שימוש בנשק היא מלחמת אפגניסטן. עם זאת, הנשק השתתף במספר פעולות מבצעיות של יחידות לוחמה בטרור, כמו יחידת GSG-9 הגרמנית.

260px|ממוזער|שמאל|תת מקלע MP7

## מדינות משתמשות
* - בשימוש צבא גרמניה וה-GSG-9
* - בשימוש הצי האמריקני
* - גדוד הצנחנים התשיעי
* - בשימוש משרד הביטחון של בריטניה והמשטרה הבריטית
* - בשימוש צבא עומאן בלבד
* 
* 
* - בשימוש היחידה הקוריאנית ללוחמה בטרור ובמשטרת קוריאה הדרומית
* 
*
* - בשימוש משטרת אלבניה
* - בשימוש הכוחות המיוחדים של קרואטיה
* - בשימוש הכוחות המזוינים של נורווגיה
* - בשימוש צבא ירדן

## ראו גם
*MP5
*G36
*UMP

## קישורים חיצוניים

* 
* הדף של הרובה באתר World Guns 

קטגוריה:כלי נשק של חברת הקלר וקוך
קטגוריה:תת-מקלעים גרמניים
מ.מ. ורבורג

**מ.מ. ורבורג** (M. M. Warburg & Co.) הוא בנק פרטי גרמני גדול בהמבורג, גרמניה. זהו בנק בבעלות משפחתית שנוסד ב-1798 על ידי האחים משה מרכוס וגרשון ורבורג, שני חברים במשפחת ורבורג שממשיכה להחזיק בבעלות על הבנק גם היום.
## היסטוריה
אחד מצאצאי המשפחה שחי במאה ה-20, זיגמונד ורבורג ייסד את ס.ג. ורבורג ושות' בלונדון ב-1946 אחרי שנמלט מהשלטון הנאצי בגרמניה. הבנק התפתח ונהיה אחד מבנקי ההשקעות החזקים ביותר בסיטי בשנות השישים, שנות ה-70 ושנות ה-80. ורבורג עצמו נעשה לאחד מאנשי הכספים הבולטים והמשפיעים ביותר של התקופה. הבנק נמכר ב-1995 לבנק השווייצרי Schweizerischen Bankverein.

ליבת העסקים של הפירמה היום היא בבנקאות פרטית, ניהול נכסים ובנקאות להשקעות כשהוא משרת לקוחות פרטיים, תאגידים ומוסדיים.

הבנק נמצא בידיים פרטיות יותר מ-200 שנה.

לשני שותפים יש אחריות בלתי מוגבלת ושניים אחרים מנהלים את העסק. המילה ושות' בשם מייצגת אחד מן השותפים הנושאים באחריות בלתי מוגבלת, ד"ר כריסטיאן אולאריוס (Christian Olearius).

בשנים האחרונות גדל הבנק על ידי רכישות רבות. הוא קנה כמה בנקים גרמניים פרטיים כמו מרקרד, שטיין ושות' בהמבורג, קרל פ. פלומפ ושות' בברמן, בנק הלבאום ושות' בברלין. בנוסף יש חברות בת בחו"ל: מ.מ. ורבורג (שווייצריה), AG and M. M. Warburg לוקסמבורג וכן קרנות נאמנות שונות וחברות נדל"ן.

מטה הבנק ממוקם ברחוב פרדיננד 75 (Ferdinandstraße) בהמבורג עם משרדים נוספים בפרנקפורט, קלן, שטוטגרט וב-10 ערים מרכזיות בגרמניה. לבנק יש גם משרדים בציריך ולוקסמבורג.

## לקריאה נוספת

*
*
*


## קישורים חיצוניים

* 

* M.M. Warburg & Co. Official website
* Warburg Family


קטגוריה:בנקים
קטגוריה:משפחת ורבורג
קטגוריה:חברות גרמניות
קטגוריה:יהדות המבורג
קטגוריה:גרמניה: בנקים
חברת משלח יד זרה

**חברת משלח יד זרה** (בקיצור **חמ"ז**) היא חברה תושבת חוץ בהתאם לסעיף 75ב1 לפקודת מס הכנסה, כלומר מקום מושבה של החברה אינו בישראל, שמתקיימים בה תנאים נוספים:

א. זאת חברת מעטים לפי סעיף 76 לפקודת מס הכנסה.

ב. רוב החזקתה בידי תושבי ישראל, מעל 75%.

ג. בעלי השליטה או קרוביהם מחזיקים ביחד ולחוד ב-50% מאמצעי השליטה.

ד. מרבית הכנסותיה ממשלח יד מיוחד.

*משלח יד מיוחד - עיסוק או מקצוע שנקבע על ידי שר האוצר, בדרך כלל מדובר במקצועות חופשיים כגון עורך דין, רואה חשבון, מהנדס, תוכניתן, כלכלן וכו'.
*חברת מעטים - נמצאת בשליטתם של חמישה בני אדם לכל היותר (ייחשבו כאדם אחד וקרובו: קרוב הוא בן-זוג, אח, אחות, הורה, סבא, סבתא, ילדים, ונכדים).

## ראו גם
* חברה נשלטת זרה

קטגוריה:תאגידים
קטגוריה:ישראל: מיסוי
נפטונאס קלייפדה

**נפטונאס קלייפדה** (בליטאית: **Krepšinio Klubas Neptūnas**) היא קבוצת כדורסל ליטאית מהעיר קלייפדה, המשתתפת בליגת העל הליטאית.

## היסטוריה
הקבוצה הוקמה בשנת 1962 בשם **קלאיפדס מאיסטס** ולאחר שנתיים השתנה לשם הנוכחי. והשתתפה בליגה של ברית המועצות ובליגה הליטאית המקומית. בעונת 1993/94 החלה להשתתף בליגת העל הליטאית שהוקמה. בעונות הראשונות נחשבה לקבוצת תחתית אפורה. אך ככל שחלפו השנים התייצבה הקבוצה והתמקמה במרכז הטבלה ומעלה.

הקבוצה הגיעה למקום השלישי בעונת 2000/01. כמו כן הגיעה הקבוצה פעמיים עד לחצי גמר הפלייאוף בעונות 2006/07 ו-2008/09. בעונת 2013/14 הפסידה 4-2 בגמר הפלייאוף לקבוצת ז'לגיריס קובנה וסיימה כסגנית האלופה.

### מסגרת אירופאית
הקבוצה השתתפה במסגרת גביע קוראץ' בעונות  1998/99. בעונת 1999/00 ולא עברה את שלב הבתים. ובמסגרת שלב הבתים של היורוקאפ צ'לנג' בעונת 2003/04.  כמו כן, משתתפת הקבוצה במסגרת הליגה הבלטית מאז עונת 2004/05. בעונת 2012/13 השתתפה הקבוצה לראשונה במסגרת הליגה המאוחדת של VTB. בעונת 2014/15 התמודדה הקבוצה בשלב הבתים של היורוליג. בעונת 2015/2016 מתמודדת הקבוצה במסגרת היורוקאפ.

הקבוצה מארחת בהיכל **[[שביטוריו ארנה|שביטוריו]]** בעיר, שנחנך בחודש יולי 2011 ומכיל 5,500 מקומות ישיבה. ההיכל השתתף באירוח טורניר אליפות אירופה בכדורסל 2011.

## תארים והישגים
***הליגה הליטאית**:
**מקום שני: 2014
**חצי גמר: 2007, 2009, 2013
***[[הגביע הליטאי בכדורסל]]**:
**חצי גמר: 2008, 2011

## שחקנים בולטים בעבר
* ארווידאס מצייאוסקאס
* יורלינוס ז'וקאוקאס
* תומאס דלינינקאיטיס

## קישורים חיצוניים

* 

נפטונאס
סנדרה די

250px|ממוזער|שמאל|קברה של סנדרה די
**סנדרה די** (באנגלית: **Sandra Dee**; 23 באפריל 1942 – 20 בפברואר 2005) הייתה שחקנית קולנוע אמריקאית.

## ביוגרפיה
היא נולדה בניו ג'רזי בשם **אלכסנדרה זאק** להורים ממוצא רוסי שהתגרשו בהיותה בת חמש.

כבר כילדה הופיעה בתצוגות אופנה ובתשדירי פרסומת בטלוויזיה. ב-1957 עברה להוליווד ושיחקה לראשונה בסרט "עד שירימו עוגן" לצד שחקנים כג'ואן פונטיין, ג'ין סימונס ופול ניומן שזיכה אותה בפרס גלובוס הזהב לשחקנית חדשה. מכאן החלה הקריירה שלה לפרוח.

ב-1958 השתתפה לצד רקס הריסון, ג'ון סקסון ואנג'לה לאנסברי בסרט "בנות ה-17 מבלות" של הבמאי וינסנט מינלי על פי תסריט של ג'וליוס אפשטיין. עם ג'ון סקסון הופיעה גם בסרטים "השנים הסוערות (1958) ו"דיוקן בשחור" (1960).

ב-1959 השתתפה בשתי מלודרמות מוצלחות שהפכו אותה לשחקנית הפופולרית ביותר בארצות הברית:
***[[חיקוי לחיים]] (Imitation of Life)**, בה הופיעה כבתה של לנה טרנר.
***[[נווה קיץ]] (A Summer Place)**, בה הופיעה כבת זוגו של אליל הנוער דאז, טרוי דונהיו.

בסרטים אלה התגבש הדימוי שלה עם בת הנעורים האמריקאית האידיאלית עם השיער בצבע בלונדי-פלטינה. בהמשך הופיעה בקומדיית הנעורים "גידג'ט" ובשני סרטים שבהם גילמה את דמותה הנאיבית של בת הכפר תמי, אותה גילמה לראשונה דבי ריינולדס. סרטים אלה זכו לפחות הצלחה.

ב-1959 השתתפה בסרט "אלמוני בזרועותי" לצדם של ג'ף צ'נדלר וג'ון אליסון ובסרט "הפראים והתמימים" לצידו של אודי מרפי.

ב-1960 השתתפה בסרט "בבוא ספטמבר" (Come September), לצד רוק הדסון וג'ינה לולובריג'ידה. בסרט זה הכירה את בובי דארין. הם התאהבו ונישאו בדצמבר 1960, והיו לזוג הצעירים הפופולרי ביותר בארצות הברית. שני סרטים שבהם כיכבו - "שיעור בנישואין" (1962) ו"דירת הפגישות" (1965), לא זכו להצלחה. נישואיהם עלו על שרטון, וב-1967 הם התגרשו. נולד להם בן אחד, דוד דארין.

ב-1961 השתתפה בסרטו של פיטר יוסטינוב, "רומנוף וג'ולייט" לצידו של ג'ון גאווין שכיכב אתה שוב באותה השנה בסרט "נשיקתה הראשונה של תמי". היא כיכבה גם בסרט ההמשך "תמי והדוקטור" לצדו של פיטר פונדה (1963) ובאותה שנה גם ב"קח אותה, היא שלי" לצידו של ג'יימס סטיוארט. ב-1964 כיכבה בקומדיה הרומנטית "הכלה העשירה ביותר בעולם" לצידו של מוריס שבלייה. ב-1966 שיחקה בסרט "שליחות סודית בליסבון" וב-1967 שיחקה בסרט רוזי! לצידה של רוזלינד ראסל ובסרט "שלושה מתחת לחופה".

הקריירה של די התרסקה במהירות. היא הייתה גרושה וכבר לא גילמה את הדמות הנאיבית שהקהל אהב. היא הופיעה במספר סרטי טלוויזיה זניחים. היא סבלה מבעיות רפואיות: אנורקסיה, דיכאון, אלכוהוליזם התמכרות לתרופות ומחלת כליות, שהביאו לבסוף למותה בגיל 63.

היא נשכחה, אבל במחזמר גריז הופיע השיר: Look at me I'm Sandra Dee, אשר לעג לתדמיתה התמימה והחזיר אותה לתודעת הדורות שלא הכירו אותה.

ב-1994 פרסם בנה דוד את הספר: Dream Lover (כשם שיר ידוע של בובי דארין), ובו תיאר את היחסים המורכבים בין הוריו.

ב-2004 הופק סרט בשם "מעבר לים" - Beyond The Sea, בכיכובם של קווין ספייסי וקייט בוסוורת', על חייהם של די ודארין.

## קישורים חיצוניים

* סנדרה די, באתר golden website
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:זוכי פרס גלובוס הזהב: קולנוע: כוכבת השנה
קטגוריה:זוכי פרס גלובוס הזהב: קולנוע: כוכב השנה
קטגוריה:שחקניות ילדות אמריקאיות
קטגוריה:דוגמניות ילדות
קטגוריה:אמריקאיות שנולדו ב-1942
קטגוריה:אמריקאים שנולדו ב-1942
קטגוריה:אמריקאיות שנפטרו ב-2005
קטגוריה:אמריקאים שנפטרו ב-2005
אל-שריעה (ספינה)

[שמאל|ממוזער|300px|תמונת הטבעת הספינה, צויר בשנת 1919, מתוך אוסף [מוזיאון המלחמה האימפריאלי]]
שמאל|ממוזער|300px|ספינת אל-שריעה, או ספינת קיטור דומה לה, 1916-1918
**אל-שריעה** (בטורקית עות'מאנית: **الشريعة**) הייתה ספינת קיטור עות'מאנית ששייטה בכנרת כמעבורת בקו טבריה-סמח'. היא טובעה בספטמבר 1918 על ידי מטוסי חיל האוויר הבריטי במסגרת המערכה על סיני וארץ ישראל במלחמת העולם הראשונה.

מטוסי בריסטול בריטיים חגו מעל הספינה, הפציצו והטביעו אותה בדרכה לצפון הכנרת. מסופר שבספינה, בעת שטבעה, היה בה ארגז מטבעות זהב שהעות'מאנים העבירו מתחנת הרכבת סמח' בנסיגתם צפונה. הבריטים הטביעו ספינה עות'מאנית נוספת באמצעות אש מקלעים מהחוף.

## איתור הספינה
הספינה אותרה לראשונה על ידי דייגים מקומיים מעין גב וגינוסר אשר דיווחו על מכשול תת-ימי בעומק של כ-15 מטרים סמוך לבטיחה. מידע זה הוביל לסקר ראשוני מטעם אוניברסיטת חיפה בשנת 1957. באותה תקופה הגישה לאתר הייתה כרוכה בסיכון רב עקב הקרבה לגבול עם סוריה.

בשנות ה-80 של המאה ה-20, צוות נוסף של אוניברסיטת חיפה, בראשות הארכאולוג הימי פרופסור אבנר רבן חקר וחילץ לוח עם שם הספינה וחרבות.

בשנת 2012, איתרה חברת "ים יפוא" מחדש את שרידי הספינה ומצאה שרובה שקוע בבוץ ובסחף.

אוצר המטבעות המזוהה עם כלי השיט לא נמצא.

## קישורים חיצוניים
* 
*  

## הערות שוליים

קטגוריה:ספינות טרופות
קטגוריה:ספינות קיטור
קטגוריה:קרבות מלחמת העולם הראשונה בארץ ישראל
קטגוריה:הכנרת
קניגס ווסטרהאוזן

**קניגס ווסטרהאוזן** (בגרמנית: **Königs Wusterhausen**) היא עיר במחוז דאמה-שפרהוולד, אשר במדינת ברנדנבורג, גרמניה.

העיר ממוקמת על הנהר דאמה, דרומית-מזרחית לעיר הבירה ברלין, ומחולקת ל-7 אזורים.

## היסטוריה
אזור העיר והארמון שלידה מוזכרים לראשונה בשנת 1320, ועד שנת 1718 נקראה פשוט "ווסטרהאוזן", אז קיבלה את שמה הנוכחי.

בשנת 1920 הוקם בעיר מגדל שידור הרדיו הראשון בגרמניה. בשנת 1935 קיבלה קניגס ווסטרהאוזן מעמד של עיר.

במהלך מלחמת העולם השנייה נבנה באזור תחנת הרכבת של העיר מחנה ריכוז, אשר אכלס יהודים ופולנים.

מסוף המלחמה ועד שנת 1990 העיר הייתה בשטח גרמניה המזרחית. בעיר ממוקם מטה של חברת אופנה גרמנית ת'ור שטיינר.

## יהודים
טרם השואה מנתה הקהילה היהודית מספר אלפי נפשות. בזמן השואה נשלחו כל יהודי העיר למחנות ההשמדה. כיום מונה הקהילה היהודית כ-40 נפשות.

## אתרים חשובים
* מוזיאון לרדיו ושידור
* בית הציד והגן אשר היו אהובים במיוחד על מלך פרוסיה, פרידריך וילהלם הראשון.
* כנסיית הצלב
* "הטחנה החדשה" - תא שיט על תעלת נוטה, העוברת דרך העיר.
* תחנת שידור רדיו, גובהה 210 מטרים.

## תחבורה
בעיר קיימת תחנה סופית של קו S46 של הרכבת העירונית המהירה של ברלין, וכמו כן תחנה של הרכבת הפרברית.

## ערים תאומות
* .
* .
* .

## קישורים חיצוניים

* 
* ההיסטוריה של תחנת השידור הראשונה בגרמניה, אשר הוקמה בעיר 

קטגוריה:ברנדנבורג: ערים
קטגוריה:יישובים שהוקמו במאה ה-14
בשבח האבירות החדשה

**בשבח האבירות החדשה** (בלטינית: **De Laude Novae Militiae**) או בשמו המלא: **ספר למען חיילי המקדש** **בשבח [של] האבירות החדשה** (לטינית: **Liber ad milites Templi de laude novae militiae**), הוא חיבור בן 5 פרקים מאת ברנאר מקלרבו, שפורסם בשנת 1128, ובו הוא מהלל את האבירים המחרפים נפשם למען האל.

התפיסה של ברנאר על פי החיבור היא שלא המלחמה היא העיקר, אלא עצם היציאה למסע צלב, והמוכנות של האביר להקריב את חייו למען ישו. יהושע פראוור מסיק מחיבורו של ברנאר כי: .

החיבור נכתב בעקבות הקמתו של מסדר הטמפלרים בשנת 1118, אשר מטרת הקמתם הייתה להגן על העולים לרגל בממלכת הצלבנים. פרסומו של החיבור בא בעקבות האישור שנתן האפיפיור, הונוריוס השני, לתקנון המסדר הטמפלרי, באותה שנה. החיבור הוקדש לאיג מפאיין , מי שהיה ראש המסדר בשנת 1119. מטרתו הייתה לקרוא לכל האבירים להקדיש את חייהם לקידוש שם האל.

## פרקי החיבור
* פרולוג
*1. מילת המלצה למען אבירי ההיכל
*2. על האבירות הגשמית
*3. על האבירות החדשה
*4. על סגנון החיים של אבירי ההיכל
*5. המקדש של ירושלים

## ראו גם
* ברנאר מקלרבו
* ציסטרציאנים
* מסדר אבירי היכל שלמה

## לקריאה נוספת
* סופיה מנשה, **הכנסייה הקתולית בימי הביניים - אידאולוגיה ופוליטיקה**, הוצאת האוניברסיטה הפתוחה.

## קישורים חיצוניים
* תרגום החיבור לאנגלית באתר ORB Online Encyclopedia

## הערות שוליים

קטגוריה:ספרי המאה ה-12
קטגוריה:מסדרים צבאיים נוצריים
קני גבריאל

**קני בנארד גבריאל** (באנגלית: **Kenny Benard Gabriel**; נולד ב-3 ביולי 1989 בשארלוט שבקרוליינה הצפונית) הוא כדורסלן אמריקאי המשחק בעמדת הפאוור פורוורד בטורק טלקום. גובהו הוא 2.05.

גבריאל החל את קריירת המשחק שלו בכדורסל המכללות במכללה הזוטרה פאריס ג'וניור קולג' בה שיחק עונה אחת ומשם עבר לשחק שלוש שנים באוניברסיטת אובורן החל משנת 2009. בעונתו האחרונה שם תרם גבריאל 11.6 נקודות ו-5.7 ריבאונדים ב-27 דקות משחק. בעונתו האחרונה (2012) השתתף בתחרות ההטבעות של אליפות המכללות בכדורסל, וזכה במקום השני.

לאחר שניסה את מזלו בדראפט ה-NBA ובליגת הקיץ במדי הסקרמנטו קינגס, חתם גבריאל על חוזה עם מכבי אשדוד, בחודש אוגוסט 2012 לפני תחילת המשחקים של עונת 2012/13. באמצע חודש נובמבר עזב את הקבוצה בעקבות ההסלמה במצב הביטחוני במהלך מבצע עמוד ענן.

## קישורים חיצוניים

* 
* קני גבריאל באתר "NBA.com"
* פרופיל השחקן באתר מכללת אובורן

## הערות שוליים

קטגוריה:אמריקאים ילידי קרוליינה הצפונית
קטגוריה:שארלוט: אישים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני מכבי אשדוד
קטגוריה:כדורסלני אוניברסיטת אובורן
קטגוריה:כדורסלני פינאר קרשיאקה
קטגוריה:כדורסלני פנאתינאיקוס
קטגוריה:כדורסלני טורק טלקום
קטגוריה:קרוליינה הצפונית: כדורסלנים
קטגוריה:אמריקאים שנולדו ב-1989
ברברה לי-האנט

**ברברה לי-האנט** (באנגלית: **Barbara Leigh-Hunt**; ) הייתה שחקנית בריטית שהופיעה בתיאטרון, בקולנוע, בטלוויזיה וברדיו.

## ביוגרפיה
לי-האנט נולדה בעיר באת' שבמחוז סאמרסט באנגליה.

השתתפה בהפקות תיאטרון רבות בהן אלה של להקת התיאטרון בריסטול אולד ויק, הלהקה השייקספירית המלכותית והתיאטרון המלכותי הלאומי. בין תפקידיה בקולנוע היה בסרט "פרנזי" של אלפרד היצ'קוק משנת 1972, בו גילמה אישה שהרוצח הסדרתי אנס ורצח אותה.

ב-1983 השתתפה בסרט "וגנר" בתפקיד מלכת בוואריה, והופיעה לצידם של רלף ריצ'רדסון, לורנס אוליבייה וג'ון גילגוד שגילמו שרים בחצר המלוכה. ריצ'רד ברטון גילם את דמותו של ריכרד וגנר, ובסרט השתתף גם ריצ'רד פסקו בעלה של לי-האנט.

ב-1995 השתתפה בסדרת הטלוויזיה גאווה ודעה קדומה בתפקיד דודתו של דארסי, ליידי קתרין דה ברג. היא דיבבה את קפטן מילדרד ואת הפיה מרי בסדרת האנימציה של ה-BBC "צ'ארלי צ'וק". עוד הופיעה בסרטים "Paper Mask" ב-1990 וב"בילי אליוט" ב-2000. הרבתה להופיע בתפקידי אורח בתוכניות טלוויזיה שונות.

ב-1967 התחתנה עם השחקן ריצ'רד פסקו.

נפטרה ב-16 בספטמבר 2024 בכפר אסטון קנטלו  שבמחוז ווריקשייר, אנגליה, בגיל 88.

## קישורים חיצוניים

* 
* מבחר מהופעותיה של ברברה לי-האנט, בארכיון התיאטרון של אוניברסיטת בריסטול

## הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:חברי הלהקה השייקספירית המלכותית
קטגוריה:בריטיות שנולדו ב-1935
קטגוריה:בריטים שנולדו ב-1935
קטגוריה:בריטיות שנפטרו ב-2024
קטגוריה:בריטים שנפטרו ב-2024
המודל הנורדי

**המודל הנורדי** הוא כינוי המתייחס למספר מודלים חברתיים-כלכליים אשר מתקיים בארצות הנורדיות דנמרק, איסלנד, נורווגיה, שוודיה ופינלנד.

## מאפיינים
המודל הנורדי הוא דגם של כלכלת שוק חופשי קפיטליסטי, אשר שמה דגש על ניהול מדיניות רווחה אוניברסלית לעומת זו המתנהלת במדינות מפותחות אחרות. מדיניות הרווחה על פי המודל הנורדי, מכוונת להגדלת האוטונומיה של היחידים, הבטחת זכויות האדם והאזרח הבסיסיות וייצוב הכלכלה. איכות החיים במדינות המודל הנורדי היא גבוהה במיוחד, יותר מאשר במדינות לא נורדיות, בהן מדינת הרווחה מצומצמת, והמגזר הציבורי קטן יותר.

המודל הנורדי הוא מודל אשר נבנה על ידי המפלגות הסוציאל-דמוקרטיות בסקנדינביה עד לתקופת מלחמת העולם השנייה, אשר פעל על פי הסוציאליזם הדמוקרטי ולאחר מכן השתנה לפעול על פי המודל הקפיטליסטי. מה שנשאר במדינות הסקנדינביות כתוצאה מהתקופה המוקדמת הסוציאליסטית של המדינה הם דברים כגון:

1.מדיניות של הרחבת המגזר הציבורי, הרחבה זו מאפשרת שליטה ממשלתית, של רשויות מקומיות ושל קואופרטיבים על אמצעי הייצור ובכך במגזר הציבורי ניתן לגרום לכך שיהיו בו רמות שכר שוויוניות, תנאי תעסוקה טובים ושרווחי החברות הממשלתיות ילכו לצרכים חברתיים ולא למטרת עשיית רווח נוסף, כלומר סוציאליזציה של הבעלות על חלק גדול מאמצעי הייצור (למשל: בסביבות 40 אחוז מהעובדים בנורווגיה ובשוודיה מועסקים במגזר הציבורי). בנוסף לכך אחוזי ההתאגדות במדינות סקנדינביה הם גבוהים מאוד והכיסוי של ההסכמים הקיבוציים חל כמעט על כלל העובדים דבר שמאפשר רמות שכר גבוהות ושוויוניות ותנאים טובים עבור העובדים.

2.מדיניות מיסוי פרוגרסיבי המאפשרת מתן שירותים חברתיים נדיבים ואוניברסליים, כלומר עבור כלל האוכלוסייה, למשל חינוך חינם עד תואר ראשון באוניברסיטה, שירותי בריאות מסובסדים על ידי המדינה, קצבאות ודמי אבטלה ברמה גבוהה ומנגנון פנסיה ממלכתית.

3.שליטה ציבורית על רוב ההון במדינות סקנדינביה מאפשרת צבירה של הון בגופים ממשלתיים, קואופרטיביים ובאיגודים מקצועיים, למשל צבירת פנסיה בקרנות בשליטת הממשלה ובשליטת איגודי העובדים, חברות ביטוח אשר משתמשות בהון שנצבר בהן כדי להוזיל את עלויות הביטוחים.

בנוסף, זכויות השביתה במדינות המודל הנורדי הן נרחבות יותר מאשר במדינות אחרות. כך לדוגמה, רק במדינות אלו מותרת זכות שביתת החרם, שבמסגרתה בנוסף על שביתת עובדים רגילה, עובדים מאוגדים אחרים מסרבים לתת שירות או לשתף פעולה עם עסק שמסרב לחתום על הסכם קיבוצי עם איגודי העובדים או שמפר הסכם זה (משמעות שביתת החרם היא שחשמלאים ושיפוצניקים יסרבו לתקן תקלות, עובדי זבל יסרבו לפנות את הפחים, נהגים יסרבו לשנע סחורה, פקידים בבנק יסרבו לתת שירות וכדומה). מכיוון שבמדינות המודל הנורדי מרבית העובדים מאוגדים, שביתה זו מאוד יעילה, ומהווה למעשה מכת מוות לעסק שעליו מוכרזת שביתה שכזו. משום כך מרבית העובדים במגזר הפרטי במדינות המודל הנורדי מכוסים בהסכמים קיבוציים. על מנת לממן את הרווחה הנרחבת במדינות הסקנדינביות, הוחל בהן המודל הקפיטליסטי המקדם שוק חופשי.

למרות מאפיינים אלו, המודל הנורדי אינו מודל אחד ויחיד, אלא מאפיין כללי של הארצות הנורדיות. כל אחת מארצות אלו בעלת כלכלה ייחודית ומודלים כלכליים משל עצמה, אשר לעיתים שונים משמעותית מאלו של שכנותיה.

## קישורים חיצוניים
* 
* 
* .
* .
* ג'ורג' לייקי, **כלכלה ויקינגית**, הקיבוץ המאוחד (2021).

## הערות שוליים

קטגוריה:תאוריות כלכליות
קטגוריה:המדינות הנורדיות
קטגוריה:מערכות כלכליות
דאמה (נהר)

**דאמה** (בגרמנית: **Dahme**) הוא נהר הזורם במדינות ברנדנבורג וברלין שבגרמניה. הדאמה הוא אחד היובלים של נהר השפרה.

אורך הנהר הוא 95 ק"מ, והוא זורם דרום-מזרחית לבירת גרמניה, ברלין. מוצאו של הנהר הוא באזור העיר דאמה, אשר במחוז טלטו-פלמינג. הוא זורם דרך הערים גולסן, מרקיש בוכהולץ וקניגס ווסטרהאוזן, ונשפך לתוך נהר השפרה בתחום רובע קפניק אשר בברלין.

ישנן מספרת גרסאות למקור שמו של הנהר. אחת הגרסאות גורסת כי השם הגיעה מהמילה Dembrowa - עץ האלון. לפי גרסה אחרת, השם מגיע משפות גרמאניות, ומשמעותו "נהר אפל".

## קישורים חיצוניים

[ממוזער|ימין|250px|[תא שיט "הטחנה החדשה" בעיר קניגס ווסטרהאוזן]]

קטגוריה:ברנדנבורג: נהרות
קטגוריה:ברלין: נהרות ונחלים
אורלק

**אורלק** (בסלובנית: **Orlek**) היא להקה סלובנית.
## פעילות
הלהקה מנגנת בסגנון המשלב פולק, פּאנק, פולקה ורוק. לצד כלי נגינה מסורתיים של רוק, חברים בלהקה נגנים המנגנים בכלי נשיפה ובאקורדיון, כלים המקנים לשירים נופך אתני. מקורה של הלהקה בעיירת החוצבים הסלובנית Zagorje ob Savi, והטקסטים של שיריה שואבים השראה ואלמנטים מחייו של החוצב. שמה לקוח משמה של גבעה בקצה העיירה.

אלבומם "Adijo knapi" ("להתראות לחוצבים") זכה בפרסים שונים, ובהם פרס הציפור המוזהבת מטעם האקדמיה הליברלית של סלובניה. אלבומם זה והאלבום "Melodije smoga in premoga" ("נעימות של עשן ופחם") היו מועמדים לפרס "גראמי הסלובני", התרנגול המוזהב. אלבומם "Salamurca" והנעימה "Na Kum" זכו בפרס התרנגול המוזהב.

לאחר אלבומה "Orlek Express" הייתה הפוגה מסוימת בהוצאת האלבומים, ותחת זאת המשיכה הלהקה בהופעות בסלובניה ומחוץ לה. ב-2009 חגגה הלהקה יובל 20 שנה לפעילותה עם אלבומה "Anduht".

הלהקה עורכת סיבובי הופעות בעולם ומופיעה בפסטיבלי מוזיקה.

חברי הלהקה הם:
* ולדו פורדוש (Vlado Poredoš) - שירה, גיטרה
* יור טורי (Jure Tori) - אקורדיון, קלידים
* בויאן ברגנט (Bojan Bergant) - גיטרה
* מאטיי פלה (Matej Fele) - גיטרה 
* מיטיה טורי (Mitja Tori) - גיטרה בס, גיטרה בס כפולה
* סאשו מארן (Sašo Marn) - תופים
* קריסטיאן אדמלי (Kristijan Adamlje) - סקסופון
* אקו מטקו (Ečo Matko) - טרומבון
* יאן אדאמק (Jan Adamek) - חצוצרה

## קישורים חיצוניים

* 

* על הלהקה בשפות שונות באתר הלהקה

קטגוריה:סלובניה: תרבות
קטגוריה:להקות פולק
מאט דראדג'

**מת'יו ניית'ן "מאט" דראדג**' (נולד ב-27 באוקטובר 1966) הוא היוצר והעורך של אתר החדשות האמריקאי "דראדג' ריפורט" . באתר פורסמו לראשונה מספר סיפורים חדשותיים חשובים, כגון פרשת מוניקה לווינסקי,. דראדג' מגדיר את עצמו כשמרן וכפופוליסט. כמו כן, דראדג' הנחה תוכניות רדיו וטלוויזיה ואף הוציא לאור ספר. דראדג' פגש את אנדרו ברייטברט בשנות ה-90 בלוס אנג'לס והפך למורה הרוחני של ברייטברט, שעזר לדראדג' בניהול האתר.

## ספרו
דראדג' כתב עם ג'וליה פיליפס את הספר דראדג' מניפסט שיצא לאור בשנת 2000. הספר היה ברשימת רבי המכר של הניו יורק טיימס. הספר כולל תמליל של שאלות ותשובות שנערכו במועדון העיתונות הלאומי ב -2 ביונים 1998, שפורש את סיבת פועלו של דראדג' בתחום החדשות.
הספר מכיל גם עותקים של הודעות דואר אלקטרוני שנשלחו לדראדג' על ידי קוראיו, תיאור מקיף של מסיבות בהן דראדג' נכח וכן האופן שבו הסלבריטאים במסיבות הללו הגיבו אליו.
בביקורת על הספר בוושינגטון פוסט נאמר ש "אכן, בעוד שאורכו של הספר הוא 247 עמודים ... מה שמשאיר, בסופו של דבר, 112 דפים של מידע חדש, כולל תשעה דפים של שירה".

## לקריאה נוספת
* Drudge Manifesto

## קישורים חיצוניים

* 
* 

## הערות שוליים

קטגוריה:עיתונאים יהודים אמריקאים
קטגוריה:סופרים יהודים אמריקאים
קטגוריה:ארצות הברית: פוליטיקה
קטגוריה:פעילים פוליטיים אמריקאים
קטגוריה:אמריקאים שהופיעו ברשימת טיים 100
קטגוריה:אמריקאים שנולדו ב-1966
FN Minimi

**FN Minimi** הוא מקלע בלגי בקליבר 5.56x45 מ"מ נאט"ו מתוצרת חברת FN Herstal והוא האב טיפוס של המקלע M249. המקלע הוצג לראשונה בשנת 1974, והוא נכנס לצבאות של למעלה משלושים מדינות.

## דגמים
למקלע FN Minimi יש 3 דגמים (לא כולל את מקלע M249):
***Standard model** – ניתן לנשיאה על ידי כיתות של חיילים וקל בניידות.
***Para model** – עבור צנחנים.
***FN Mk.46** – דגם מיוחד והכבד מכולם, מיועד לחיל רגלים ממוכן ולירי מתוך או על גבי כלי רכב. מותקן על רכבי שטח, HMMWV, טנקים וכו'.

## M249
מקלע M249 הוא גרסה אמריקאית שפיתח צבא ארצות הברית למקלע המקורי. על המקלע נמתחה ביקורת: הוא היה לא אמין ונטה להיתקע בתדירות גבוהה בתנאי מדבר בגלל החול. בנוסף, מאחר שתוכנן כמעין מאג מוקטן, הנוקר שלו נטה להישבר. במלחמת עיראק (2003) מקלעים רבים נתבלו ונשברו, וחיילים העידו שחלקם הוחזקו באמצעות סרט בידוד ואמצעים מאולתרים אחרים.

## בצה"ל
המינימי שירת תקופה מסוימת בהיקף מצומצם גם בצה"ל, בעיקר בגזרת דרום לבנון ורצועת הביטחון, אך הוחלף בשנת 1997 במקלע הנגב הישראלי שהפך למקלע הקל הסטנדרטי של חיל הרגלים. הנגב עלה על המינימי בביצועיו, אך בעיקר בעמידותו ואמינותו (אך גם בנגב היו לא מעט מעצורים).

## מדינות משתמשות
*
* – בשימוש הכוחות המזוינים של איחוד האמירויות הערביות
*
* – בשימוש הכוחות המזוינים של אינדונזיה
*
* – בשימוש צבא אפגניסטן בלבד
* – בשימוש הכוחות המזוינים של ארצות הברית
* – בשימוש הצבא הבלגי
*
*
*
* – בשימוש הכוחות המיוחדים של הונגריה
*
*
*
*
*
*
* – החליפו בצבא את המקלע הקלר וקוך 11A1 במקלע FN Minimi
*
*
*
* – נרכשו 5,500 יחידות בשנת 2002
*
*
*
*
*
*
*
*
*
*
*
*
*
*


קובץ:Minimi-img 1012.jpg|הרובה FN Minimi
קובץ:Minimiidef2007.JPG|שני דגמים שונים של FN Minimi
קובץ:French Army soldier.jpg|חייל צרפתי מכוון FN Minimi למטרה
קובץ:Australian MINIMI Machine gun.jpg|חייל אוסטרלי מחזיק FN Minimi


## ראו גם
*M249
*נגב

## קישורים חיצוניים

*הדף של הרובה באתר World Guns 

קטגוריה:מקלעים של חברת FN Herstal
טרוי דונהיו

250px|ממוזער|שמאל|טרוי דונהיו
**טרוי דונהיו** (באנגלית: **Troy Donahue**; 27 בינואר 1936 - 2 בספטמבר 2001) היה שחקן קולנוע וטלוויזיה אמריקאי, אליל הנוער בסוף שנות ה-50 ותחילת שנות ה-60.

## ביוגרפיה
דונהיו נולד בניו יורק כ**מרל ג'ונסון הבן** (**Merle Johnson Jr.**) ולמד עיתונאות באוניברסיטת קולומביה לפני שהחליט להגיע להוליווד ולהיות שחקן, שם נפגש עם סוכנו של רוק הדסון, שהציע לו לשנות את שמו לטרוי דונהיו.

לאחר שהופיע בתפקידים קטנים במספר סרטים, קיבל את תפקיד חייו בסרט "נווה קיץ" (A Summer Place), לצדה של סנדרה די. הסרט זכה להצלחה עצומה ודונהיו הפך לאליל הנוער האמריקאי. הוא היה גבוה, יפה תואר, בלונדיני עם עיניים כחולות, אליל נעורים.

הוא הוחתם על ידי חברת האחים וורנר והופיע בסרטים: "פאריש" (1961), "הכל אודות אהבה" (1962) והמערבון "על גבורה ואהבה" (A Distant Trumpet)  (1964), שם שיחק עם סוזן פלאשט, שהייתה אשתו למשך מספר חודשים. בשיא הצלחתו הופיע בסדרת הטלוויזיה Surfside Six ברשת ABC.

כאשר הסוגה הקולנועית של סרטי הנעורים דעכה, החלה גם הקריירה שלו לשקוע. ב-1965 הוא פוטר מ"האחים וורנר" והחל לשקוע בהתמכרות לסמים קשים ולאלכוהול. תקופה מסוימת היה חסר בית והתגורר בסנטרל פארק בניו יורק.

לאחר תהליך גמילה, הופיע בתפקידים קטנים במספר סרטים. ב-1974 שיבץ אותו פרנסיס פורד קופולה בתפקיד קטן בסרט "הסנדק 2", שם גילם דמות בשם מרל ג'ונסון, שמו המקורי. ב- 1990 שיחק בסרט נער שוליים בתפקיד אביו של גיבור הסרט. 

נפטר מהתקף לב בגיל 65, ב-2001.

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:בוגרי אוניברסיטת קולומביה
קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1936
קטגוריה:אמריקאים שנפטרו ב-2001